kardosdrur/scandi-wiki huggingface dataset:
Leroy Fer

Leroy Fer (født 5. januar 1990) er en hollandsk professionel fodboldspiller, som spiller for den tyrkiske Süper Lig-klub Alanyaspor.

Klubkarriere

Feyenoord 
Fer startede sin seniorkarriere hos den hollandske klub Feyenoord, hvor han også spillede som ungdomsspiller. Her var han i 2008 med til at vinde den hollandske pokaltitel.

FC Twente 
Fer skiftede til FC Twente i august 2011.

Norwich City 
I 2013 skiftede Fer til engelsk fodbold, hvor han skrev kontrakt med Premier League-klubben Norwich City. I sin første sæson hos 'kanariefuglene' scorede han tre mål i 29 kampe. Alligevel var det ikke nok til at holde klubben fra nedrykning.

Queens Park Rangers 
Fer skiftede herefter til Queens Park Rangers, som havde rykket op i Premier League. Fer havde en god sæson, men QPR rykkede dog stadig ned. Det var forventet at han herefter ville forlade klubben, og han var allerede præsenteret hos Sunderland, men efter at han fejlede sit lægetjek på grund af et knæproblem, forblev han hos QPR.

Lån til Swansea City 
Fer blev i februar 2016 udlånt til Swansea City.

Swansea City 
Efter en god halvsæson på lån blev aftalen gjort permanent med Swansea City. 

Fer blev over de næste sæsoner fast mand på holdet, og blev trods nedrykning i 2016-17 sæsonen. Fer blev gjort til holdets anfører i august 2018.

Feyenoord retur 
Efter kontraktudløb med Swansea, vendte Fer tilbage til Feyenoord i august 2019.

Alanyaspor 
Fer skiftede til Alanyaspor i august 2021 efter kontraktudløb hos Feyenoord.

Landshold

Ungdomslandshold 
Fer har repræsenteret Holland på flere ungdomsniveauer.

Seniorlandshold 
Fer debuterede for seniorlandsholdet den 11. august 2010.

Fer var en del af den hollandske trup til VM i 2014 i Brasilien. Fer scorede sit første landskampmål den 23. juni 2014 i den sidste gruppekamp mod Chile.

Titler 

KNVB Cup
 2008 med Feyenoord

Kilder

Eksterne henvisninger 

Fodboldspillere fra Holland
Fodboldlandsholdsspillere fra Holland
Fodboldspillere fra Feyenoord Rotterdam
Fodboldspillere fra FC Twente
Fodboldspillere fra Norwich City F.C.
Fodboldspillere fra Queens Park Rangers F.C.
Fodboldspillere fra Swansea City A.F.C.
Fodboldspillere fra Alanyaspor
Deltagere ved verdensmesterskabet i fodbold 2014
Prisportal

Prisportaler (også kaldet prissammenligningsportaler eller prissammenligningshjemmesider) er websideer, der offentliggør forskellige virksomheders pris på den samme vare eller tjeneste. De fungerer derfor på én gang som forbrugeroplysning og som reklame for de deltagende virksomheder. 

Den første bredt anerkendte prisportal var BargainFinder udviklet som et forsøg af det daværende Andersen Consulting i 1995. Den første kommercielle portal var Jango, udviklet af Netbot, en virksomhed i Seattle, midt i 1990'erne.

I Danmark begyndte prissammenligning på nettet for alvor i 2000, da pricerunner.dk blev lanceret i Danmark. Prisportaler var på det tidspunkt udbredt internationalt, specielt i USA, men også i flere europæiske lande. 

En række portaler har siden gjort indtog på det danske marked. Mange af tjenesterne kom fra udlandet og havde venturekapital i ryggen.

Typer 

Generelle tjenester
De generelle tjenester dækker typisk mange forskellige områder og baserer sig på fritekstsøgning og i mange tilfælde forskellige muligheder for at filtrere søgeresultatet på baggrund af mærker, modeller, pris, o.lign. 

Kloner
De senere år er flere og flere kloner dukket op på det danske marked. Disse tjenester baserer sig på data fra eksisterende tjenester i Danmark, primært Kelkoos data. Typisk leveres data via et API til klonen, som viser de samme data blot i anden indpakning. En anden velkendt metode er at benytte et katalog, som f.eks. cnets database.

Nicher
Nichetjenesterne virker ved at have snævert fokus på et segment, sådan at tjenestens søgning kan gøres helt specifik for brugeren. Der findes således prisportaler for mobiltelefoni, elpriser, blikkenslagere, tandlæger, flyrejser, biler, forsikringer, musikinstrumenter og meget andet.

Forretningsmodel 

De fleste prisportaler tjener penge for hvert klik (CPC) eller får en kommission for salget (Affiliate). Nogle tjenester tillader virksomheder at oprette sig gratis, og nogle tillader udelukkende betalende butikker at deltage. 

I nogle tilfælde er offentlige og halvoffentlige myndigheder involveret i udviklingen af prisportalen. Det gælder eksempelvis Pengepriser.dk, der er fremkommet i et samarbejde mellem Forbrugerrådet Tænk og brancheorganisationen Finansrådet. I andre tilfælde ejes de af en enkelt virksomhed med tilknytning til branchen, som bogpriser.dk, der er tilknyttet forlaget Saxo.

Se også 
Mybanker.dk
Momondo.com

Kilder
Gruppetto (musik)

Gruppetto (italiensk) er en betegnelse for den musikalske forsiring, der også kaldes dobbeltslag, hvad enten denne er udskrevet med store noder, eller antydes ved tegnet ∽ eller mindre noder.

Kilder 

 , bind 10, side 192
 
Musik
Gruppetto

Gruppetto kan betyde flere ting:

 Gruppetto (cykling) - et begreb i cykling
 Gruppetto (musik) - et musikalsk begreb
Jazzhus Tagskægget

Jazzhus Tagskægget var et jazz-spillested i Aarhus. Spillestedet blev drevet af Peter Max Hansen.

Tagskægget startede i oktober 1967 i lokaler i Paradisgade, og var en stor succes, derfor blev lokalerne hurtigt for små, og i sommeren 1969 flyttede Tagskægget til Elvirasmindes gamle chokoladefabrik i Klostergade.

I 1972 forsøgte Peter Max Hansen sig med Royal Birdland jazzcenter i 1972 på Hotel Royal, men det var en oversatsning, og stedet måtte lukke samme år, og Tagskægget lukkede i 1980.

Kilde 

 Tagskægget - et jazzcentrum : aarhusportalen.dk 
 Løbedsedler fra Tagskægget: tagskaegget.melipona.org

Spillesteder i Aarhus
Etableret i 1967
Ophørt i 1980
Red River of the North

Red River (, Red River of the North) er en flod der løber i det nordlige USA og i Canada. Den er 877 km lang og løber ud i Lake Winnipeg; de 635 km er i USA og 255 km i Canada. Floden har et fald på 70 m. 

I USA danner floden en del af grænsen mellem staterne Minnesota og North Dakota før den løber ind i Manitoba i Canada. Navnet Red River of the North bruges for at adskille den fra Red River i det sydlige USA. Red Rivers totale afvandingsområde er på 287.500 km². Øverst kaldes den også Sheyenne River, og dominerer hele det østlige North Dakota.

Oversvømmelserne i Nord-Dakota 2009 var forårsaget af snesmeltning, så Red River steg til sit højeste niveau i 112 år. Byen Fargo blev hårdest ramt af oversvømmelsen. Det antages at 30.000 mennesker blev hjemløse.

Se også 
 Vandløb i USA

Eksterne kilder/henvisninger 

 Minnesota Pollution Control Agency – «Red River of the North Basin»

Vandløb i Minnesota
Vandløb i North Dakota
Vandløb i Canada
Carl Valentin Falsen

Carl Valentin (de) Falsen (27. maj 1787 i Oslo (nu Gamlebyen) ved Christiania – 14. april 1852 i Christianssand) var en norsk stiftamtmand og politiker, bror til Christian Magnus Falsen og Jørgen Conrad de Falsen.

Karriere 
Han var søn af Enevold de Falsen, blev 1803 student fra Det Schouboeske Institut og 1806 cand.jur. fra Københavns Universitet. 1808 blev Falsen kopist ved den norske Regeringskommission og konstituteret justitssekretær ved Overkriminalretten i Christiania, samme år regimentskvartermester og auditør ved 2. akershusiske Infanteriregiment (udnævnt 1809) og fik 1810 afsked med ventepenge. 1813 blev han by- og rådstueskriver i Trondhjem, 1822 tillige byfoged sammesteds, 1826 sorenskriver i Eker, Modum og Sigdal Fogderi. 11. september 1839 blev Falsen amtmand over Bratsberg Amt, 28. marts 1846 stiftamtmand over Christianssands Stift og fik 13. januar 1852 afsked. 26. november 1822 blev Falsen Ridder af Nordstjerneordenen og 21. august 1847 Kommandør af Sankt Olavs Orden.

Politisk virke 
Falsen var fra 1814 til 1844 medlem af den første Unionskommission i Stockholm, 1818 medlem af Stortinget og Lagtinget, 1822 præsident for det samlede Storting, 1830-39, 1842, 1845 og 1848 medlem af Stortinget, 1830, 1833, 1845 og 1848 præsident, 1830-42 tillige for Odelstinget; fra 1833 uafbrudt medlem af Fuldmagtskomiteen, 1833-39 dens sekretær og af Valgkomiteen samt formand for Konstitutionskomiteen. 1819-27 medlem af administrationen for Norges Bank i Trondhjem.

Ægteskaber 
 24. januar 1810 i Christianssund med Anna Bruun Kaasbøll (20. oktober 1792 sst. - 13. august 1822 i Trondhjem, ifølge skifte. Dødsfaldet ses ikke noteret i byens kirkebøger), datter af købmand Jens Kaasbøll og Margrethe Kristine Lucia Thiel.
 9. september 1823 i Christiania med Lovise Caroline Kaltenborn (28. november 1780 i Slesvig by - 1. juni 1866 i Christiania), datter af oberstløjtnant, senere generalmajor Carl Friedrich von Kaltenborn og Sophia Catharina Lorenz.

Kilder 
 A. Falk-Jensen og H. Hjorth-Nielsen: Candidati og Examinati juris 1736-1936, Candidati politices 1852-1936, Candidati actuarii 1922-1936, bind I-V, København: G.E.C. Gad 1954-1959.

Carl Valentin
Auditører fra Danmark
Amtmænd fra Norge
Kommandører af Sankt Olavs Orden
Riddere af 1. klasse af Nordstjerneordenen
Nordmænd i 1800-tallet
Stortingsrepræsentanter
Personer fra Oslo
Alumni fra Københavns Universitet
Georginio Wijnaldum

Georginio “Gini” Gregion Emile Wijnaldum (født 11. november 1990 i Rotterdam, Holland) er en hollandsk fodboldspiller, som spiller for Paris Saint-Germain i Ligue 1, som han har repræsenteret siden 2021.

Han spiller tilbagetrukket 8´er.
Han spillede for Liverpool i perioden 2016 til 2021, før det spillede han i Newcastle United F.C. som han skiftede til fra PSV Eindhoven i 2015. Med PSV Eindhoven vandt han i 2012 den hollandske pokalturnering. Inden sit skifte til PSV spillede han for ligarivalerne Feyenoord, som han også blev pokalmester med, i 2008.

Landshold 
Wijnaldum står (pr. august 2021) noteret for 79 kampe og 25 scoringer for Hollands landshold, som han debuterede for 2. september 2011 i en EM-kvalifikationskamp mod San Marino, hvor han også scorede sit første landskampsmål, efter kun fire minutter på banen.

Titler 
Feyenoord
 KNVB Cup: 2007–08

PSV
 Eredivisie: 2014–15
 KNVB Cup: 2011–12
 Johan Cruyff Shield: 2012

Liverpool
 Premier League: 2019–20
 UEFA Champions League: 2018–19
 UEFA Super Cup: 2019
 FIFA Club World Cup: 2019

Holland
 FIFA World Cup tredje plads: 2014

Referencer

Eksterne henvisninger 

 

Fodboldspillere fra Holland
Fodboldspillere fra Feyenoord Rotterdam
Fodboldspillere fra PSV Eindhoven
Fodboldspillere fra Newcastle United F.C.
Fodboldspillere fra Liverpool F.C.
Personer fra Rotterdam
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2020
Coco Brown

Coco Brown (født 16. september 1978 i Toledo, Ohio), er en amerikansk pornoskuespiller. Hun har medvirket i 45 pornofilm siden 1998. I 2003 meddelte hun, at hun stopper i pornoindustrien.

Priser

Udvalgte priser 

 2002: Venus Awards nomineret – Best New Starlet

Filmografi

Eksterne henvisninger 

 

Pornoskuespillere fra USA
Afroamerikanere
Memphis Depay

Memphis Depay (født 13. februar 1994 i Moordrecht, Holland) er en hollandsk fodboldspiller, som spiller venstre kant hos den spanske klub Atlético Madrid

Depay startede sin seniorkarriere hos PSV Eindhoven i Æresdivisionen. Han fik sin professionelle debut for klubben den 21. september 2011 i en pokalkamp mod VVSB Noordwijkerhout. Han har også spillet for Manchester United i England, Olympique Lyon i Frankrig og på nuværende tidspunkt, spiller han for stor klubben FC Barcelona I Spanien.

Med PSV vandt Depay i 2012 den hollandske pokalturnering.

Landshold 
Depay står (pr. juli 2021) noteret for 68 kampe og 28 scoringer for Hollands landshold, som han debuterede for 16. oktober 2013 i en VM-kvalifikationskamp på udebane mod Tyrkiet. Inden da havde han også repræsenteret sit land på adskillige U-landshold.

Depay var en del af den hollandske trup til VM i 2014 i Brasilien.

Titler 
Hollands pokalturnering
 2012 med PSV Eindhoven

Referencer

Eksterne henvisninger 

Fodboldspillere fra Holland
Fodboldspillere fra PSV Eindhoven
Fodboldspillere fra Sparta Rotterdam
Fodboldspillere fra Manchester United F.C.
Fodboldspillere fra Olympique Lyon
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Trelleborg AB

Trelleborg AB er en global industrikoncern med hovedsæde i Trelleborg, Sverige. Koncernen beskæftiger 16,701 ansatte (2022), og har en omsætning på 30.1 milliarder SEK. Trelleborg udvikler løsninger tætner, dæmper og beskytter i krævende industrielle miljøer. Trelleborg-aktien har siden 1964 været noteret på børsen i Stockholm. Koncernen er virksom i 40 lande. Peter Nilsson er adm. direktør og Johan Malmquist er bestyrelsesformand.

Referencer 

Virksomheder i Trelleborg
Fremstillingsvirksomheder fra Sverige
Dækproducenter
Mitani

Judoklubben Mitani er en dansk judoklub fra København S. Judoklubben blev stiftet den 4. april 1989. Klubben ligger på Amager og har skiftet lokaler, hvor det nu i dag ligger tæt på Amager Strand. Efter en renovering i 2011 fik Mitani 155 m2 måtteareal samt et motions- og vægtræningslokale. Mitani er medlem af Dansk Judo Union, hvor igennem klubbens kæmpere deltager i nationale samt internationale stævner.

Historie

Stiftelse 
Judoklubben blev stiftet den 4. april 1989 ad Klaus Ambrass, Henrik Anders, Ken Dobel, Johnny Jensen, Per Nielsen og Michael Whichmann. klubben modtog i opstartperioden beløb, heriblandt et stort indskud til køb af måtter fra Ken Dobels familie i Japan. Ken Dobels familienavn er Mitani, hvilket betyder "de tre dale" på japansk. Som tak for den store hjælp valgte man at opkalde Judoklubben efter familiens navn, Mitani.

Logo 
Judoklubbens logo var i begyndelsen sort og hvidt, og bestod af klubbens navn på japansk. Efter nogle år valgte man at gøre logoet mere synligt. Et medlem af klubben, Florian Gaida, på tog sig opgaven at komme med et oplæg til et nyt logo. Det nye logo blev en kombination af det gamle logo, men med den røde sol, fra det japanske flag som ramme. Det nye logo blev malet på væggen i dojoen, hvor det stadig er den dag i dag.

Nomineringer 
I 2001 blev Judoklubben Mitani nomineret og kåret som årets klub ad Amager Bladet.

Deltagelse I stævner

Deltagelse og resultater

Administration

Trænerstab

Hold 
Mitani har hold for både begyndere og øvede, børn samt voksne.
Judo
Sportsklubber i København
Etableret i 1989
Nicolai Skjølstrup

Nicolai Skjølstrup (født 3. juli 1989 i Hadsund) er en roer. 

Han har gennem mange år aktiv i Hadsund Roklub. Ved U23 VM i roning 2009 fik han en tredjeplads sammen Christian Noll Nielsen.

Uddannelse: Hobro Handelsskole.

Mesterskaber 
 U23-VM 2009, Prag. - 7. plads.
 VM 2009, Amsterdam - 5. plads.
 VM U-23 2009, Hove - 7. plads.
 EM 2008, Athen - 11. plads.
  - NM 2005, Sorø Sø.
  - 2008, Odense.
  - 2009, Odense Kanal.

Kilder 

Roere fra Danmark
Personer fra Hadsund
Sammy Bossut

Sammy Bossut (født 11. august 1985 i Tielt, Belgien) er en belgisk fodboldspiller (målmand), der spiller i den belgiske ligaklub SV Zulte Waregem. 

Bossut har (pr. juni 2014) endnu ikke repræsenteret det belgiske landshold i en officiel kamp, men blev i maj 2014 alligevel udtaget til den belgiske trup til VM i 2014 i Brasilien.

Eksterne henvisninger 
 weltfussball.de spillerinfo

Deltagere ved verdensmesterskabet i fodbold 2014
Fodboldspillere fra Belgien
Fodboldspillere fra SV Zulte Waregem
Fodboldlandsholdsspillere fra Belgien
Dries Mertens

Dries Mertens (født 6. maj 1987 i Leuven, Belgien) er en belgisk fodboldspiller, der er kantspiller/angriber hos Galatasaray S.K. i Tyrkiet. Han har spillet for klubben siden sommeren 2022.

Mertens har tidligere spillet i sit hjemland hos KAA Gent og Eendracht Aalst, samt i Holland for AGOVV, FC Utrecht og PSV Eindhoven. Med PSV vandt han i 2012 den hollandske pokalturnering. Med Napoli var han i 2014 med til at vinde Coppa Italia samt Supercoppa.

Landshold 
Mertens står (pr. april 2018) noteret for 107 kampe og 21 scoringer for det belgiske landshold. Han debuterede for belgierne den 9. februar 2011 i en venskabskamp mod Finland. Inden da havde han også spillet for adskillige af de belgiske ungdomslandshold.

Mertens var en del af den belgiske trup til VM i 2014 i Brasilien, EM i 2016 i Frankrig og VM i 2018 i Rusland.

Titler 

KNVB Cup
 2012 med PSV

Hollands Super Cup
 2012 med PSV

Coppa Italia
 2014 med Napoli

Supercoppa italiana di calcio 

 2014 med Napoli

Eksterne henvisninger 

 Mertens' egen hjemmeside 
 Weltfussball.de spillerinfo 

Personer fra Leuven 
Fodboldspillere fra Belgien
Fodboldspillere fra KAA Gent
Fodboldspillere fra FC Utrecht
Fodboldspillere fra PSV Eindhoven
Fodboldspillere fra S.S.C. Napoli
Fodboldlandsholdsspillere fra Belgien
Deltagere ved det europæiske mesterskab i fodbold 2016 
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Divock Origi

Divock Okoth Origi (født 18. april 1995 i Oostende, Belgien) er en belgisk fodboldspiller (angriber). Han spiller for engelske Liverpool F.C.

Karriere

Liverpool F.C. 
Den 29. juli 2015 offentliggjorde Liverpool, at de havde skrevet under med Divock Origi for en transfersum på £10 millioner. Origi skrev under på en fireårig kontrakt, men det blev samtidig annonceret, at Lille, der var den klub der netop havde solgt Origi til Liverpool F.C., lånte ham for sæsonen 2014-15.

International karriere 
Origi har (pr. marts 2018) spillet 15 kampe og scoret 3 mål for det belgiske landshold, som han debuterede for 1. juni 2014 i en venskabskamp mod Sverige. Han har også spillet adskillige kampe for de belgiske U-landshold.

Origi var en del af den belgiske trup til VM i 2014 i Brasilien.

Referencer

Eksterne henvisninger 

Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Fodboldspillere fra Belgien
Fodboldspillere fra Lille OSC
Fodboldspillere fra Liverpool F.C.
Fodboldspillere fra VfL Wolfsburg
Fodboldlandsholdsspillere fra Belgien
Personer fra Oostende
Nicolas Lombaerts

Nicolas Robert Christian Lombaerts (født 20. marts 1985 i Brügge, Belgien) er en belgisk fodboldspiller, der er midterforsvarer hos Jupiler Pro League-klubben Oostende. 

Lombaerts startede sin seniorkarriere i 2004 hos KAA Gent i sit hjemland. Her spillede han frem til han i 2007 skiftede til FC Zenit i Rusland. Med den russiske klub har han været med til at vinde hele tre russiske mesterskaber, og var også en del af holdet, da det vandt både UEFA Cuppen og UEFA Super Cuppen i 2008.

Landshold 
Lombaerts står (pr. marts 2018) noteret for 39 kampe og tre scoringer for det belgiske landshold. Han debuterede for belgierne den 11. maj 2006 i en venskabskamp mod Saudi-Arabien. Inden da havde han også spillet for adskillige af de belgiske ungdomslandshold.

Lombaerts var en del af den belgiske trup til VM i 2014 i Brasilien.

Titler 

Ruslands Premier League
 2007, 2010 og 2012 med FC Zenit

Ruslands pokalturnering
 2010 med FC Zenit

Ruslands Super Cup
 2008 og 2011 med FC Zenit

UEFA Cup
 2008 med FC Zenit

UEFA Super Cup
 2008 med FC Zenit

Eksterne henvisninger 

 Weltfussball.de spillerinfo
 FIFA.com spillerinfo 

Fodboldspillere fra Belgien
Fodboldspillere fra KAA Gent
Fodboldspillere fra Zenit Skt. Petersborg
Personer fra Brugge
Fodboldlandsholdsspillere fra Belgien
Anthony Vanden Borre

Anthony Vanden Borre (født 24. oktober 1987 i Likasi, Zaire) er en congolesisk født belgisk fodboldspiller, der er højre back/højre kant hos TP Mazembe i sit fødeland DR Congo.

Vanden Borre startede sin seniorkarriere i hjemlandet hos RSC Anderlecht, hvor han spillede fra 2003 til 2007. Han var efterfølgende tilknyttet Fiorentina og Genoa i Italien, ligesom han spillede hos Portsmouth i den engelske Premier League på lejebasis. I 2010 skiftede han tilbage til belgisk fodbold, og spillede i to år for KRC Genk, inden han skiftede tilbage til Anderlecht.

Vanden Borre har gennem sin karriere vundet intet mindre end seks belgiske mesterskaber, de fem med Anderlecht og det sidste med Genk.

Landshold 
Vanden Borre står (pr. marts 2018) noteret for 28 kampe og tre scoringer for det belgiske landshold. Han debuterede for belgierne i en alder af kun 16 år den 28. april 2004 i en venskabskamp mod Tyrkiet. Han har derudover spillet for adskillige af de belgiske ungdomslandshold.

Vanden Borre var en del af den belgiske trup til VM i 2014 i Brasilien.

Titler 

Jupiler Pro League
 2004, 2005, 2007, 2013 og 2014 med Anderlecht
 2011 med Genk

Belgiens Super Cup
 2004 og 2013 med RSC Anderlecht
 2011 med Genk

Eksterne henvisninger 

Deltagere ved verdensmesterskabet i fodbold 2014
Fodboldspillere fra Belgien
Fodboldspillere fra RSC Anderlecht
Fodboldspillere fra ACF Fiorentina
Fodboldspillere fra Genoa C.F.C.
Fodboldspillere fra Portsmouth F.C.
Fodboldspillere fra KRC Genk
Fodboldspillere fra Montpellier HSC
Fodboldlandsholdsspillere fra Belgien
Virksomme Kvinder

Virksomme Kvinder er en dansk landsdækkende forening og upolitisk netværk, der henvender sig til selvstændige, iværksættere og medarbejdende kvinder. Foreningens aktive medlemmer er medlem af Håndværksrådet nu SMVdanmark med de fordele det giver. Samt gennem mange år også Kvinderådet.

Landsforeningen har 10 lokale afdelinger. Som mission beskriver foreningen "At give kvinder i selvstændigt erhverv optimale betingelser for succes og udvikling."

historie 
Foreningen er blevet grundlagt af 35 kvinder på Hotel Nyborg Strand den 11. november 1963.
Fra 1963 til 2007 hed foreningen "Dansk Håndværks Kvinder" (DHK).

medlemsbladet 
Siden maj 1969 udkommer et medlemsblad. Først hed det "Mesters kone", senere "Bladet". og efterfølgende fra 2011 bærer bladet foreningens navn og udkommer fire gange om året i 1600 eksemplarer. Fra 2018 er bladet blevet erstattet af Nyhedsbreve, der mailes til medlemmerne.

webside 
 officiel webside

kildehenvisninger 

Etableret i 1963
Organisationer fra Danmark
DHK

Forkortelsen DHK kan henvise til:
 Dansk Håndboldklub Flensborg
 Dansk Håndværks Kvinder
 Drammen Håndballklubb
Harrevig Pastorat

Harrevig Pastorat er et pastorat i Salling Provsti, Viborg Stift med de syv sogne:
Durup Sogn
Hjerk Sogn
Harre Sogn
Nautrup Sogn
Roslev Sogn
Rybjerg Sogn
Tøndering Sogn

I pastoratet er der syv kirker

Durup Kirke
Hjerk Kirke
Harre Kirke
Nautrup Kirke
Roslev Kirke
Ryjerg Kirke
Tøndering Kirke

Historie 
I 1970–2006 lå pastoratets sogne i Sallingsund Kommune  Før 1970 lå sognene i Harre Herred. Dog lå Rybjerg Sogn og den østlige del af Roslev Sogn i Nørre Herred. Alle sognene lå i Viborg Amt.

Fra 1842 lå sognene i de fire (senere fem) sognekommuner: Nautrup-Sæby-Vile, Durup-Tøndering, Roslev-Rybjerg og Hjerk-Harre. I 1924 blev  Roslev-Rybjerg Pastoratet delt i Rybjerg Kommune og Roslev Kommune, mens der var fortsat tale om ét pastorat. 

Oprindeligt var hver af de fire sognekommune ét pastorat. I 1924 blev Nautrup-Sæby-Vile delt i Glyngøre- Sæby og Nautrup-Vile pastorater. I 1969 blev Nautrup en del af det nye Durup-Tøndering-Nautrup Pastorat. Derefter bestod området af tre pastorater.

Se også 
Harre Vig

Pastorater i Salling Provsti
Nordsalling-Fur Pastorat

Nordsalling-Fur Pastorat er et pastorat i Salling Provsti, Viborg Stift med de otte sogne:

Historie 
I 1970–2006 lå pastoratets sogne i Sallingsund og Sundsøre kommuner. Før 1970 lå de i Harre og Nørre herreder i Viborg Amt.

Mellem 1842 og 1970 var sognene delte mellem de fire sognekommuner: Nautrup-Sæby-Vile (med Glyngøre), Selde-Åsted, Fur og Junget-Thorum.

Oprindeligt var hver sognekommune ét pastorat. I 1924 blev Nautrup-Sæby-Vile delt i Glyngøre- Sæby og Nautrup-Vile pastorater. I 1969 blev Glyngøre-Sæby-Vile Pastorat oprettet, mens Nautrup kom til det nye Durup-Tøndering-Nautrup Pastorat. 

Pastorater i Salling Provsti